Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A természet védelmérõl szóló 1996. évi LIII. törvény a
Paragraph Index: 704

A természet védelmérõl szóló 1996. évi LIII. törvény a nemzetipark-igazgatóságok alaptevékenységei között — a védelem és a kutatás elõsegítése mellett — elõírja a védett értékek bemutatását is. Az oktató, nevelõ tevékenység ellátása, valamint az ökoturizmus infrastruktúrájának megteremtése során a természeti és kulturális értékek védelmének elsõdlegességét kell szem elõtt tartani. A fokozottan védett területek egy részének még meglévõ terhelését meg kell szüntetni, ugyanakkor a szabadon látogatható, valamint a korlátozott mértékben — szakvezetõvel — megtekinthetõ zónákban a bemutatásról gondoskodni kell. A programkínálat összeállításakor törekedni kell arra, hogy a látogatók a különbözõ bemutatási technikákon keresztül ne csak másodlagos forrásból (kiadvány, film, fotó stb.), hanem közvetlen élményszerzésen keresztül ismerhessék meg a védett természeti értékeket és védelmük célját. Az ismeretterjesztõ tevékenység célcsoportjának el- 2003/142. szám sõsorban az ifjúságot, a gyermekeket, diákokat (óvodától a felsõoktatási intézményekig) tekintjük. Emellett a programokat a potenciális érdeklõdõk minél szélesebb köréhez kell eljuttatni bel- és külföldön egyaránt, a hagyományos információhordozók mellett kihasználva az internet adta lehetõségeket is. A védett természeti területek bemutatásában a médiának (tévé, rádió, írott sajtó) vezetõ szerepet kell kapnia, ezért a lehetõségekhez képest kiemelten kell támogatni a széles kört elérõ természetvédelmi célú médiakezdeményezéseket. A természetvédelmi ismeretterjesztést eszmei és anyagi támogatással kell ösztönözni, hogy természeti értékeink a társadalom számára esztétikai élményt nyújtó alkotásokban (képzõmûvészet, természetfilm, videofilm, természetfotó) a jelenleginél nagyobb teret nyerjenek. Az elõrelépés érdekében a természetvédelmi indíttatású pályamunkák elkészüléséhez és közkinccsé tételéhez pályázati lehetõségeket kell teremteni. 5.4.3.3.2. A természetvédelmi „jeles napok” megrendezése A természetvédelmi jeles napok megrendezésével, a természeti környezetünk megóvásához köthetõ nevezetes napok megünneplésével — az ismeretszerzésen felül — a nemzetipark-igazgatóságok elsõdleges célja a lakosság aktív bevonása és a közremûködõ szerep biztosítása a védett természeti területek és értékek megóvásáért indított munkában. A környezet védelmének általános szabályairól

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes